CELEX: 32013R1298
Language: hu
Date: 2013-12-11 00:00:00
Title: Az Európai Parlament és a Tanács 1298/2013/EU rendelete ( 2013. december 11. ) az 1083/2006/EK tanácsi rendeletnek az Európai Szociális Alapból egyes tagállamok számára biztosított pénzügyi allokációk tekintetében történő módosításáról

20.12.2013   
            
            
               HU
            
            
               Az Európai Unió Hivatalos Lapja
            
            
               L 347/256
            
         AZ EURÓPAI PARLAMENT ÉS A TANÁCS 1298/2013/EU RENDELETE
   (2013. december 11.)
   az 1083/2006/EK tanácsi rendeletnek az Európai Szociális Alapból egyes tagállamok számára biztosított pénzügyi allokációk tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 177. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére,
   a Régiók Bizottságával folytatott konzultációt követően,
   rendes jogalkotási eljárás keretében (1),
   mivel:
   
               (1)
            
            
               A 2014–2020 közötti időszakra vonatkozó többéves pénzügyi keretről folytatott tárgyalásokkal összefüggésben foglalkozni kell az azok végső kimeneteléből adódó bizonyos kérdésekkel.
            
         
               (2)
            
            
               Az Európai Tanács 2013. június 27–28-i ülésén úgy ítélte meg, hogy a leginkább érintett tagállamok, azaz Franciaország, Olaszország és Spanyolország esetében e kérdésekre költségvetési megoldást kell találni.
            
         
               (3)
            
            
               Tekintettel a jelenlegi gazdasági válságra, az Unió gazdasági, társadalmi és területi kohéziójának megerősítése érdekében, valamint Franciaországban, Olaszországban és Spanyolországban a munkanélküliség, különösen az ifjúsági munkanélküliség, a szegénység, valamint a társadalmi kirekesztés specifikus problémáinak megoldása érdekében szükséges különleges erőfeszítésekhez hozzájárulva az e tagállamok számára az Európai Szociális Alapból (ESZA) biztosított allokációkat 2013-ra vonatkozóan növelni kell.
            
         
               (4)
            
            
               Az érintett tagállamok számára elkülönítendő forrásoknak az 1083/2006/EK tanácsi rendelet (2) I. melléklete szerinti meghatározása érdekében ki kell igazítani azokat a rendelkezéseket, amelyek meghatározzák az alapok által támogatni kívánt három célkitűzésre vonatkozóan az alapok teljes forrásait, valamint a rendelet II. mellékletét, amely meghatározza a kötelezettségvállalási előirányzatok tagállamonkénti éves indikatív bontásához alkalmazott kritériumokat és módszertant.
            
         
               (5)
            
            
               Biztosítandó a 2013. évi kötelezettségvállalási előirányzatok növelésének hatékonyságát, és elősegítendő az operatív programok végrehajtását, figyelembe kell venni az érintett tagállamok abszorpciós kapacitását az alapok „konvergencia” és „regionális versenyképesség és foglalkoztatás” célkitűzései vonatkozásában.
            
         
               (6)
            
            
               Annak érdekében, hogy az operatív programok számára elegendő idő álljon rendelkezésre ahhoz, hogy felhasználhassák a pótlólagos ESZA-forrásokat, szükség van arra is, hogy az 1083/2006/EK rendelet II. mellékletében biztosított új összegekből részesítendő operatív programok tekintetében meghosszabbítsák a költségvetési kötelezettségvállalások határidejét.
            
         
               (7)
            
            
               Mivel az említett kötelezettségvállalási előirányzatok a 2013. évre vonatkoznak, e rendeletnek sürgősen hatályba kell lépnie.
            
         
               (8)
            
            
               Az 1083/2006/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1083/2006/EK rendelet a következőképpen módosul:
   
               1.
            
            
               A 18. cikk a következőképpen módosul:
               
                           a)
                        
                        
                           az (1) bekezdés első albekezdésének helyébe a következő szöveg lép:
                           „A 2007–2013 közötti időszak vonatkozásában az alapokból finanszírozandó kötelezettségvállalások tekintetében rendelkezésre álló források összege 2004-es árakon 308 542 551 107 EUR, az I. mellékletben feltüntetett éves bontásban.”
                        
                     
                           b)
                        
                        
                           a (3) bekezdés helyébe a következő szöveg lép:
                           „(3)   A II. melléklet 12–30. és 32. pontjában említett összegeket a 19., 20. és 21. cikkben említett összegek tartalmazzák, és azokat a programozási dokumentumokban világosan meg kell határozni.”;
                        
                     
         
               2.
            
            
               A 19. és a 20. cikk helyébe a következő szöveg lép:
               „19. cikk
               A »konvergencia« célkitűzés számára biztosított források
               A »konvergencia« célkitűzés számára biztosított összes forrás a 18. cikk (1) bekezdésében említett források 81,53 %-át teszi ki (azaz összesen 251 543 760 146 EUR-t), és ez az alábbi módon kerül elosztásra a különböző alkotóelemek között:
               
                           a)
                        
                        
                           70,50 % (azaz összesen 177 338 880 991 EUR) az 5. cikk (1) bekezdésében említett finanszírozás céljára, a tagállamonkénti indikatív bontás kiszámításakor kritériumként a támogatásra jogosult népességet, a regionális és a nemzeti prosperitást, valamint a munkanélküliségi rátát alkalmazva;
                        
                     
                           b)
                        
                        
                           4,98 % (azaz összesen 12 521 289 405 EUR) a 8. cikk (1) bekezdésében említett átmeneti és egyedi támogatás céljára, a tagállamonkénti indikatív bontás kiszámításakor kritériumként a támogatásra jogosult népességet, a regionális és a nemzeti prosperitást, valamint a munkanélküliségi rátát alkalmazva;
                        
                     
                           c)
                        
                        
                           23,23 % (azaz összesen 58 433 589 750 EUR) az 5. cikk (2) bekezdésében említett finanszírozás céljára, a tagállamonkénti indikatív bontás kiszámításakor kritériumként a népességet, a nemzeti prosperitást és az ország területét alkalmazva;
                        
                     
                           d)
                        
                        
                           1,29 % (azaz összesen 3 250 000 000 EUR) a 8. cikk (3) bekezdésében említett átmeneti és egyedi támogatás céljára.
                        
                     20. cikk
               A »regionális versenyképesség és foglalkoztatás« célkitűzés számára biztosított források
               A »regionális versenyképesség és foglalkoztatás« célkitűzés számára biztosított összes forrás a 18. cikk (1) bekezdésében említett források 15,96 %-át teszi ki (azaz összesen 49 239 337 841 EUR-t), és ez az alábbi módon kerül elosztásra a különböző alkotóelemek között:
               
                           a)
                        
                        
                           78,91 % (azaz összesen 38 854 031 211 EUR) a 6. cikkben említett finanszírozás számára, a tagállamonkénti indikatív bontás kiszámításakor kritériumként a támogatásra jogosult népességet, a regionális prosperitást, a munkanélküliségi rátát, a foglalkoztatási arányt és a népsűrűséget alkalmazva; valamint
                        
                     
                           b)
                        
                        
                           21,09 % (azaz összesen 10 385 306 630 EUR) a 8. cikk (2) bekezdésében említett átmeneti és egyedi támogatás számára, a tagállamonkénti indikatív bontás kiszámításakor kritériumként a támogatásra jogosult népességet, a regionális és a nemzeti prosperitást, valamint a munkanélküliségi rátát alkalmazva.”;
                        
                     
         
               3.
            
            
               A 21. cikk (1) bekezdésében a bevezető mondat helyébe a következő szöveg lép:
               „Az „európai területi együttműködés” célkitűzés számára biztosított összes forrás a 18. cikk (1) bekezdésében említett források 2,51 %-át teszi ki (azaz összesen 7 759 453 120 EUR-t), és – a II. melléklet 22. pontjában említett összeg kivételével – az alábbi módon kell elosztani a különböző alkotóelemek között:”;
            
         
               4.
            
            
               A 75. cikk a következő (1b) bekezdéssel egészül ki:
               „(1b)   Az (1) bekezdéstől eltérve a II. melléklet 32. pontjában említett összegekre vonatkozó költségvetési kötelezettségvállalásokat 2014. június 30-ig kell megtenni.”;
            
         
               5.
            
            
               Az I. melléklet helyébe a következő szöveg lép:
               
                  „I. MELLÉKLET
                  
                     A 18. cikkben említett kötelezettségvállalási előirányzatok éves bontása a 2007–2013
                  
                  
                     közötti időszakban
                  
                  
                              (EUR-ban, 2004-es árakon)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107”;
                           
                        
            
         
               6.
            
            
               A II. melléklet a következő ponttal egészül ki:
               
                           „32.
                        
                        
                           A 2013. évre az ESZA-ból a 125 513 290 EUR összegű további keret a következők szerint kerül elosztásra: 83 675 527 EUR-t Franciaország, 25 102 658 EUR-t Olaszország és 16 735 105 EUR-t Spanyolország számára különítenek el.”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2013. december 11-én.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         V. LEŠKEVIČIUS
      
   
   
      (1)  Az Európai Parlament 2013. november 20-i álláspontja (a Hivatalos Lapban még nem tették közzé) és a Tanács 2013. december 5-i határozata.
   
      (2)  A Tanács 1083/2006/EK rendelete (2006. július 11.) az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről (HL L 210., 2006.7.31., 25. o.).